Mênggahing kula, dene ing tanah Jawi ngriki wontên satunggiling pakêmpalan wanita, ingkang anggadhahi sêdya ambudidaya murih para wanita sagêda sami wêwênangipun kalihan para priya, punika kula kok inggih mupakat sangêt. Anggèn kula matur mupakat wau, jalaran kula kêpengin sagêda ngêkahi adêg kula piyambak, inggih punika anggèn kula ngrujuki sangêt dhatêng pambudidayanipun para kawula Jawi supados wêwênangipun sagêda kasamèkakên kalihan bôngsa Walandi. Saupami pambudidayaning bôngsa Jawi wau sagêd kinabulakên, punika rak atêgês satunggiling kapitunan tumrap bôngsa Walandi. Awit tumrapipun bôngsa wau rak lajêng botên wontên dhadhakanipun, ingkang anjalari rumaos langkung inggil